Pernille har lige afsluttet 4 ugers virksomhedspraktik - læs hvorfor hun følger sig til grin og misbrugt

- Jeg sluttede en 4 ugers virksomhedspraktik i fredags d. 30-10-15.

- Imens jeg var der, stod jeg i et fælleskøkken ved et 'samlebånd' og fyldte forskellige madvarer op på madbakker til plejehjem og sygehuse, i samarbejde med 7 fastansatte.

De havde absolut brug for mig

- Jeg indgik i den daglige produktion, der absolut ikke overtallig, for der var/er brug for alle hænder.

Sådan skriver Pernille P i et brev til nationen! om at føle sig misbrugt af systemet, og snydt for et fast job.

Se også: Vil så gerne arbejde i Fakta: Men 'praktikanten' arbejder gratis

Slemt at være arbejdesløs og nedslående at blive udnyttet

For Pernille, der har arbejdet adskillige år på bl.a. fabrik og vaskeri havde virkelig håbet at praktikken i et fælleskøkken kunne føre til fast arbejde efter 1 1/2 års arbejdsløshed, for det er - som hun skriver - slemt at være arbejdsløs og det er svært at finde ufaglært arbejde her nede på Lolland/Falster. Hendes brev fortsætter derfor således:

- Når man så bliver udnyttet af sin kommune, så er det sgu noget nedslående.

På 4. dagen sagde de 'glem at få job'

- Allerede på fjerde dagen sagde mine kollegaer at; fast ansættelse??? det kan du godt glemme!!!

- I de 4 uger jeg var der, startede der èn samtidigt med mig og der startede en cirka 14 dage inde i mit forløb.

Min afløser er sørme også i praktik

- Der startede en i den afdeling, hvor jeg var, i mandags og jeg endte mine 4 uger praktik i dag, så min 'afløser' var allerede på plads.

- Der er noget der kraftigt tyder på, at fælleskøkkenet, får gratis arbejdskraft fra jobcentret i Nykøbing F, for der er åbenbart hele tiden nogen i virksomhedspraktik, på stedet,som med al tydelighed er afhængige af den gratis arbejdskraft.

Bund umoralsk, burde være ulovligt

- Så ja jeg føler mig sgu til grin og misbugt af en offentlig institution... DET ER FANME IKKE I ORDEN, skriver Pernille, der godt kunne tænke sig at vide, om der er andre, der har haft samme oplevelse:

- Jeg synes det tangerer ulovligheder, og hvis ikke, så er det bund umoralsk overfor jobsøgende og arbejdsløse.

- Jobcentret kan sgu da ikke være uvidende om denne udnyttelse af folk, slutter pernille, men hvad siger du?

Forstår du godt at Pernille er skuffet - og kender du til andre, der har været i virksomhedspraktik, der ikke endte med fastansættelse?